পরিচিতিঃ অ্যাডা অগাস্টা কম্পিউটারের প্রথম প্রোগ্রামার হিসেবে স্বীকৃত। চার্লস ব্যাবেজ এর ডিফারেন্স মেশিন আবিস্কারের সময় তিনি তাঁর গাণিতিক দক্ষতার দ্বারা কম্পিউটার এর বিভিন্ন কার্যক্রম কেমন হতে পারে তা অনুধাবন করেন এবং স্যার ব্যাবেজ কে এ কাজে পূর্নাংগ সহযোগিতা করেন। কম্পিউটার পরিচালনার জন্য সর্বপ্রথম প্রোগ্রামও তিনি প্রস্তুত করেন। স্যার ব্যাবেজ অ্যাডা সম্পর্কে নিজের লেখা বইয়ে অ্যাডাকে The Enchantress of Numbers নামে আখ্যায়িত করেন। অনেক ইতিহাসবিদের ধারণা স্যার ব্যাবেজ এর কম্পিউটার উদ্ভাবনের পেছনে তাঁর যথেষ্ট ভূমিকা রয়েছে।